
Pripažinti netinkamomis (negalimomis) naudoti Šiaulių miesto savivaldybei nuosavybės teise priklausančias gyvenamąsias patalpas, esančias Bačiūnų g. 58-11, Mechanikų g. 5-1, Piktmiškio g. 11A-10, Raguvos takas 44-5, F. Vaitkaus g. 3-1, Vilniaus g. 277-8, Šiauliuose. 

Nekilnojamojo turto pripažinimą netinkamu (negalimu) naudoti apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Šio įstatymo 26 straipsnio 1 dalies 1 ir 8 punktuose numatyta, kad nematerialusis, ilgalaikis materialusis ir trumpalaikis materialusis turtas pripažįstamas netinkamu (negalimu) naudoti, kai jis fiziškai nusidėvi ir kai turtas tampa nereikalingas valstybės ar savivaldybės funkcijoms įgyvendinti ir (ar) nelieka kur jį pritaikyti. Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 4 dalimi, sprendimą dėl savivaldybės turto pripažinimo netinkamu (negalimu) naudoti priima turto valdytojas. Sprendimo projektu siūloma pripažinti netinkamomis (negalimomis) naudoti Šiaulių miesto savivaldybei nuosavybės teise priklausančias gyvenamąsias patalpas, esančias Bačiūnų g. 58-11, Mechanikų g. 5-1, Piktmiškio g. 11A-10, Raguvos takas 44-5, F. Vaitkaus g. 3-1, Vilniaus g. 277-8, Šiauliuose. 
2023 m. rugsėjo 21 d. Šiaulių miesto savivaldybės mero potvarkiu Nr. M-902 „Dėl Savivaldybei nuosavybės teise priklausančių gyvenamųjų patalpų pripažinimo nereikalingomis, arba netinkamomis (negalimomis) naudoti ir nurašymo komisijos sudarymo ir jos darbo reglamento patvirtinimo“ sudaryta Šiaulių miesto savivaldybei nuosavybės teise priklausančių gyvenamųjų patalpų pripažinimo nereikalingomis arba netinkamomis (negalimomis) naudoti ir nurašymo komisija. Komisija, vadovaudamasi darbo reglamento nuostatomis, surašė nereikalingų arba netinkamų (negalimų) naudoti nekilnojamųjų daiktų apžiūros pažymas ir atsižvelgdama į tai, kad gyvenamosios patalpos fiziškai nusidėvėjusios, nėra galimybės užtikrinti esminių higienos, sveikatos reikalavimų, normalaus patalpų naudojimo ir nėra tinkamos gyventi, pasiūlė pripažinti jas netinkamomis (negalimomis) naudoti. Gyvenamąsias patalpas pripažinus netinkamomis (negalimomis) naudoti, jos bus parduodamos Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnyje nustatyta tvarka.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – pardavus nebenaudojamą nekilnojamąjį turtą sumažės turimo turto išlaikymo išlaidos, savivaldybės biudžetas gaus papildomų pajamų. 

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės administracija. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus patarėja Rima Petkienė, tel. 8 41 596 259.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

